
ЕЎРАЗІЙСКАЯ ЭКАНАМІЧНАЯ КАМІСІЯ
САВЕТ


РАШЭННЕ

	«27» красавіка 2026 г.
	№ 55
	г. Масква



Аб унясенні змяненняў у Правілы вызначэння краіны 
паходжання асобных відаў тавараў для мэт 
дзяржаўных (муніцыпальных) закупак

У адпаведнасці з пунктам 158 дадатку № 1 да Рэгламенту работы Еўразійскай эканамічнай камісіі, зацверджанага Рашэннем Вышэйшага Еўразійскага эканамічнага савета ад 23 снежня 2014 г. № 98, Савет Еўразійскай эканамічнай камісіі вырашыў:
1. Унесці ў Правілы вызначэння краіны паходжання асобных відаў тавараў для мэт дзяржаўных (муніцыпальных) закупак, зацверджаныя Рашэннем Савета Еўразійскай эканамічнай камісіі ад 23 лістапада 2020 г. № 105, змяненні згодна з дадаткам.
2. Гэта Рашэнне ўступае ў сілу па сканчэнні 10 каляндарных дзён з даты яго афіцыйнага апублікавання.

Члены Савета Еўразійскай эканамічнай камісіі:

	Ад Рэспублікі
Арменія
	Ад Рэспублікі
Беларусь
	Ад Рэспублікі
Казахстан
	Ад Кыргызскай
Рэспублікі
	Ад Расійскай
Федэрацыі

	


М. Грыгаран
	


Н. Пяткевіч
	


С. Жумангарын
	Д. Амангельдыеў
	А. Авярчук

	ДАДАТАК
да Рашэння Савета
Еўразійскай эканамічнай камісіі
ад 27 красавіка 2026 г. № 55




ЗМЯНЕННІ,
якія ўносяцца ў Правілы вызначэння краіны паходжання асобных відаў тавараў для мэт дзяржаўных (муніцыпальных) закупак

1. У дадатку № 1 да ўказаных Правіл у раздзеле IX пазіцыю «8544 70 000 0 Кабелі валаконна-аптычныя» выкласці ў наступнай рэдакцыі:
	«8544 70 000 0
Кабелі валаконна-аптычныя
	наяўнасць у юрыдычнай асобы – падатковага рэзідэнта дзяржавы-члена правоў на тэхнічную дакументацыю ў аб’ёме, дастатковым для вытворчасці, мадэрнізацыі і развіцця адпаведнай прадукцыі, на тэрмін не меншы за 5 гадоў <2>;
захаванне працэнтнай долі кошту выкарыстаных пры вытворчасці матэрыялаў паходжання трэціх краін да 1 студзеня 2028 г. – не больш за 70 працэнтаў цаны тавару, з 1 студзеня 2028 г. – не больш за 40 працэнтаў цаны тавару;
ажыццяўленне на тэрыторыях дзяржаў-членаў наступных аперацый (пры наяўнасці аперацыі ў тэхналагічным працэсе вытворчасці):
вытворчасць або выкарыстанне вырабленых на тэрыторыях дзяржаў-членаў аптычных валокнаў – з 1 студзеня 2028 г.;
вытворчасць або выкарыстанне вырабленага на тэрыторыях дзяржаў-членаў аптычнага модуля;
нанясенне буфернага пакрыцця на аптычнае валакно;
скрутка аптычных модуляў;
накладанне брані;
накладанне абалонкі;
заводскія прыёма-здатачныя выпрабаванні, уключаючы пацвярджэнне наяўнасці павераных сродкаў вымярэння і атэставанага абсталявання».



2. Дадатак № 11 да ўказаных Правіл дапоўніць пунктамі 348 і 349 наступнага зместу:
«348. Аборкі, вяроўкі, канаты і тросы, плеценыя або няплеценыя, ці ў аплётцы або без аплёткі, і прамочаныя або непрамочаныя, з пакрыццём або без пакрыцця, у абалонцы або без абалонкі з гумы або пластмасы: з поліэтылену або поліпрапілену іншыя лінейнай шчыльнасці большай за 50 000 дтэкс (5 г/м) іншыя, з нейлону або іншых поліамідаў або поліэфіраў лінейнай шчыльнасці большай за 50 000 дтэкс (5 г/м) іншыя (з кодаў 5607 49 190 0, 5607 50 190 0 ТН ЗЭД ЕАЭС).
349. Надглядавыя рэнтгенаўскія ўстаноўкі і рэнтгенаўскія сістэмы неразбуральнага кантролю, якія не прымяняюцца з медыцынскай мэтай (з кода 9022 19 000 0 ТН ЗЭД ЕАЭС).».

